Mikä on Netflix?

Netflix aloitti perinteisten videovuokraamojen kilpailijana vuokraamalla DVD-levyjä postitse ja laajensi liiketoimintaansa lisäämällä mahdollisuuden videoiden suoratoistoon vuonna 2007. Alun perin Netflix oli saatavilla vain Yhdysvalloissa, kunnes palvelu aloitti Kanadassa vuonna 2010. Tammikuussa 2016 Netflix oli saatavilla yli 190 maassa. Tänä päivänä Netflix on maailman merkittävin nettiviihdepalvelu. Netflix-käyttäjänä voit katsoa TV-sarjoja ja elokuvia milloin tahansa, missä tahansa ja millä laitteella tahansa – ilman mainoksia tai sitoumuksia.

Netflix-alkuperäissarjat ja -elokuvat

Netflix käyttää vuosittain miljardeja dollareita alkuperäissarjoihin ja -elokuviin tavoitteenaan kasvattaa alkuperäisohjelmien osuus 50 prosenttiin kirjastostaan. Tämä strategia on ollut voitokas ja johtanut siihen, että Netflixillä on lähes 200 miljoonaa käyttäjää ympäri maailman. Nykyään Netflix-käyttäjät maksavat palvelusta voidakseen katsoa Netflix-alkuperäisohjelmia, kuten suosittuja TV-sarjoja Orange Is the New Black ja Stranger Things. Myös Netflixin alkuperäiselokuvat menestyvät hyvin: Netflixin uusi toimintaelokuva Bright, jonka pääosaa näyttelee Will Smith, on noussut nopeasti yhdeksi katsotuimmista Netflix-alkuperäisohjelmista koskaan.

Tässä on joitakin Netflixin alkuperäissarjoja, joita saatat haluta katsoa:

BoJack Horseman

Tämä animoitu komediasarja seuraa BoJack Horsemanin koettelemuksia. BoJack Horseman oli 1990-luvun hittisarjan Horsin' Aroundin tähti. Nyt, 20 vuotta myöhemmin, hän on itseään halveksiva alkoholisti, joka asuu Los Angelesissa ja valittaa kaikesta.

The Crown

Tämä historiallinen draamasarja on elämäkerrallinen kertomus Britannian kuningattaren Elisabet II:n valtakaudesta. Sarja on saanut useita kunnianosoituksia, joihin lukeutuu Golden Globe -palkinto parhaasta draamasarjasta vuosina 2017 ja 2018.

Grace and Frankie

Kaksi naista, asiallinen Grace ja omalaatuinen Frankie, löytävät yhteisymmärryksen, kun heidän aviomiehensä ilmoittavat rakkaudestaan ja aikomuksestaan mennä naimisiin. Molemmilla pareilla on aikuisia lapseja, jotka ovat yhtä yllättyneitä uutisista.

Making a Murderer

Tämä dokumenttisarja kertoo Steven Avery -nimisen miehen tarinan. Hänet tuomittiin väärin perustein Penny Beerntseniin kohdistuneesta seksuaalisesta väkivallasta ja murhayrityksestä, mutta vapautettiin DNA-tutkimusten perusteella 18 vuotta myöhemmin vuonna 2003. Vuonna 2007 Avery tuomittiin uudelleen – tällä kertaa paikallisen valokuvaajan Teresa Halbachin murhasta.

Master of None

Aziz Ansari esittää Deviä, 30-vuotiasta näyttelijää, joka asuu New York Cityssä eikä tiedä, mitä elämältään haluaa. Hänen on vaikea tehdä uraansa ja rakkauselämäänsä koskevia päätöksiä.

Narcos

Kaudet 1 ja 2 perustuvat kolumbialaisen huumeparonin Pablo Escobarin (1949–1993) tarinaan. Escobarista tuli kokaiinia myymällä monimiljardööri ja historian rikkain rikollinen. Kausi 3 keskittyy pahamaineisen Calin kartellin nousuun. Kartelli hallitsi aikanaan yli 90 prosenttia maailman kokaiinikaupasta.

Orange Is the New Black

Etuoikeutettu newyorkilainen tuomitaan vanhasta rikoksesta puoleksitoista vuodeksi naisvankilaan. Hän oli salakuljettanut laukullisen huumerahaa Yhdysvalloista Belgiaan. Normaalisti lainkuuliaisena kansalaisena hän ei ole valmistautunut vankilaelämän konflikteihin ja yllätyksiin.

Stranger Things

Nuoren pojan katoamisen myötä pienen kaupungin asukkaat kohtaavat mysteerin, johon liittyy salaisia kokeita ja yliluonnollisia voimia. Asiat muuttuvat vieläkin oudommiksi, kun pieni kaljupäinen tyttö tulee mukaan tarinaan.

Lähdössä Netflixistä

Alkuperäissarjojen ja -elokuvien lisäksi Netflix tekee yhteistyötä muiden sisällöntuottajien kanssa hankkiakseen TV-sarjojen ja elokuvien suoratoisto-oikeuksia. Ne sarjat ja elokuvat, joihin Netflixillä on suoratoisto-oikeudet, ovat Netflix-käyttäjien saatavilla rajoitetun ajan, joka voi vaihdella alle vuodesta useaan vuoteen. Tästä syystä Netflixin valikoima muuttuu koko ajan. Ja tästä syystä saatat myös haluta tietää, onko jokin sarja tai elokuva, jonka haluat katsoa, poistumassa Netflixin valikoimasta lähiviikkoina.

Kuinka paljon Netflix maksaa?

Se, kuinka paljon Netflix maksaa, riippuu siitä, minkä kolmesta Netflix-sopimuksesta valitset. Voit valita 7,99 € kuukaudessa maksavan Perussopimuksen, 11,99 € kuukaudessa maksavan Tuplasopimuksen tai 15,99 € kuukaudessa maksavan Perhesopimuksen.

Näistä Tuplasopimus on kaikista suosituin. Se mahdollistaa HD-laatuisen suoratoiston kahdella laitteella yhtä aikaa. Perussopimus mahdollistaa SD-laatuisen suoratoiston yhdellä laitteella, kun taas Perhesopimuksella voit katsoa 4K Ultra HD -laatuista videota neljällä ruudulla.

Kokeile Netflixiä ilmaiseksi kuukauden ajan